No Line on the Horizon

No Line on the Horizon er det tolvte studioalbumet fra det irske rockebandet U2, utgitt 27. februar 2009 i Irland, Nederland, Tyskland og Australia, 2. mars 2009 i resten av Europa og én dag senere i USA.Cohen, Jonathan. "U2 Looks Toward New 'Horizon'" . billboard.com. 18 December 2008. Albumet er U2s første på fire år og fire måneder siden How to Dismantle an Atomic Bomb i 2004, noe som er bandets lengste opphold mellom to studioalbum i hele deres karriere.

 Innspilling 

U2 begynte egentlig arbeidet med det nye albumet i 2006 sammen med Rick Rubin, men materialet som ble produsert under disse innspillingene, ble ikke brukt på No Line on the Horizon. Bandet samarbeidet med produsentene Brian Eno og Daniel Lanois fra 2007 til 2008 og lot dem ta del i komponeringsdelen av prosessen. Albumet hadde opprinnelig planlagt utgivelsesdato i november 2008, men innen da hadde U2 skrevet omtrent 50-60 sanger og ønsket å fortsette å skrive. De siste innspillingene og den siste mixingen ble gjort i januar 2009. I et intervju med The Guardian 15. februar uttalte Bono at U2 planla utgivelse av enda et album innen slutten av 2009, hvor noe av det materialet som ikke kom med på No Line on the Horizon, ville bli brukt.
Albumet, med arbeidstittelen Songs of Ascent, ble utsatt flere ganger og planlegges utgitt innen utgangen av 2010.

Albumet er innspilt i Fez i Marokko, i London, New York og i bandets eget studio i Dublin, Irland.U2.com > News > Dublin, New York, London. Besøkt 03.03.09

Sporliste

«No Line on the Horizon»
«Magnificent»
«Moment of Surrender»
«Unknown Caller»
«I'll Go Crazy If I Don't Go Crazy Tonight»
«Get on Your Boots»
«Stand Up Comedy»
«Fez – Being Born»
«White as Snow»
«Breathe»
«Cedars of Lebanon»

 Singler 
«Get on Your Boots», hovedsingelen fra albumet, ble utgitt på radio 19. januar 2009. Den ble tilgjengelig som digital nedlasting 15. februar og som CD-singel dagen etter. B-siden på singelen er «No Line on the Horizon 2», en alternativ miks av tittelkuttet til albumet. 11. desember 2008 rapporterte U2.com at bandet hadde filmet en musikkvideo til en ny sang sammen med Alex Courtes og at «det kan ha vært noen marsjerende jenter involvert. Med støvlene sine på».
«Magnificent» er albumets andre singel, utgitt for digitalt salg 4. mai 2009. Det bekreftes også at U2 var tilbake i Fez, hvor arbeidet med albumet startet, for å spille inn musikkvideoen til singelen. Videoen ble regissert av Alex Courtes.
Albumets tredje singel, «I'll Go Crazy If I Don't Go Crazy Tonight», ble utgitt 7. september 2009.

Personell
 Bono – vokal, gitar
 The Edge – gitar, bakgrunnsvokal, keyboard
 Adam Clayton – bass
 Larry Mullen jr. – trommer, perkusjon
Øvrige medvirkende
 Caroline Dale – cello
 Brian Eno – synthesizere, vokal
 Daniel Lanois – gitar, vokal
 Terry Lawless –  piano, Fender Rhodes, keyboard
 Sam O'Sullivan – perkusjon
 Cathy Thompson – fiolin
 Louis Watkins – guttesopran
 Richard Watkins – valthorn
 will.i.am – keyboard, vokal

 Forskjellige utgaver 
No Line on the Horizon ble utgitt i fem forskjellige utgaver:

Standard CD-cover, med album-CD og 24-siders blokk
LP-vinyl, med 2 svarte vinyldisker, utfoldbart omslag og 16-siders blokk
Digipak, med album-CD, 36-siders blokk, plakat og tilgang til en nedlastbar film av Anton Corbijn.
Magasinformat, med album-CD og et 60-siders magasin. Tilgang til en nedlastbar film av Anton Corbijn.
Boksformat, digipak med album-CD og DVD med Anton Corbijns film, 64-siders bok og plakat

Se også
 U2s diskografi

Referanser

 Eksterne lenker 


Kategori:Musikkalbum fra 2009
Kategori:U2-album